4.  การวิจัยและพัฒนา

    ในธุรกิจบริการออกแบบ จัดหา และรับเหมาติดตั้งงานระบบวิศวกรรม
    บริษัทส่วนใหญ่จะไม่มีส่วนงานวิจัยผลิตภัณฑ์โดยตรง เนื่องจากไม่ได้เป็นผู้ผลิตสินค้าเอง
    การให้บริการติดตั้งจะทำตามแบบที่ได้รับการออกแบบโดยบริษัทวิศวกรที่ปรึกษาซึ่งว่าจ้างโดยเจ้าของโครงการ
    บริษัทวิศวกรที่ปรึกษาจะกำหนดจำนวน
    รุ่นและคุณสมบัติของอุปกรณ์ที่จะใช้ในการติดตั้งอย่างละเอียด
    เทคโนโลยีและเทคนิคในการติดตั้งระบบวิศวกรรมต่างๆ
    จะไม่สลับซับซ้อนและไม่มีการเปลี่ยนแปลงมากนัก ทั้งนี้
    หากอุปกรณ์สำหรับการติดตั้งเป็นเทคโนโลยีที่ใหม่และบริษัทยังไม่มีความรู้หรือความชำนาญในการติดตั้ง
    บริษัทจะได้รับการถ่ายทอดและอบรมจากผู้ผลิตและจำหน่ายอุปกรณ์นั้นๆ โดยตรง ดังนั้น
    บริษัทจึงไม่มีหน่วยงานเพื่อทำการวิจัยและพัฒนาผลิตภัณฑ์ หรือเทคโนโลยีการผลิตโดยเฉพาะ

    อย่างไรก็ดี
    บริษัทได้เน้นให้มีการพัฒนาและปรับปรุงวิธีการดำเนินงานอย่างสม่ำเสมอและต่อเนื่องเพื่อเป็นการเพิ่มประสิทธิภาพและประสิทธิผล
    ลดต้นทุนของการให้บริการ ตลอดจนเพิ่มมูลค่าเพิ่มให้แก่ลูกค้า
    โดยมีการแบ่งการพัฒนาในแต่ละด้านดังนี้

    4.1 การพัฒนาด้านบุคลากร

    บริษัทได้จัดให้มีการฝึกอบรมให้แก่พนักงานอย่างสม่ำเสมอทั้งทางด้านปฏิบัติการและการบริการ
    โดยบริษัทจะจัดทำแผนงานการฝึกอบรมประจำปีทั้งการจัดฝึกอบรมภายในบริษัทเอง
    และการส่งพนักงานไปอบรมภายนอก
    เพื่อให้พนักงานได้ทราบถึงหลักสูตรที่จะมีการฝึกอบรมล่วงหน้า
    สำหรับวิทยากรในการอบรมจะมีทั้งวิทยากรจากภายในบริษัทเอง และวิทยากรจากภายนอก
    ซึ่งผู้ที่มีสิทธิเข้ารับการฝึกอบรมจะมีทั้งพนักงานทั่วไป วิศวกร และผู้บริหาร
    โดยขึ้นอยู่กับหัวข้อที่อบรมว่าเหมาะสมกับพนักงานระดับใด และในปี 2547 บริษัทฯ
    ได้ว่าจ้างบริษัท แอคเซนเชอร์ จำกัด ซึ่งเป็นผู้เชี่ยวชาญ
    เพื่อประเมินผลของบุคคลและองค์กรให้ทราบถึงสถานะจุดอ่อนและจุดแข็งของบริษัทฯ
    และได้ว่าจ้างบริษัท ซี.อี.เอ็นเตอร์ไพรซ์ คอนซัลติ้ง จำกัด เป็นที่ปรึกษา
    ในเรื่องการกำหนดกลยุทธ์ที่มุ่งเน้นในการจัดทำดัชนีวัดผลของการปฏิบัติ
    และการนำไปปฏิบัติเพื่อพัฒนาเพิ่มพูนศักยภาพของบุคคลและองค์กรให้เข้มแข็งต่อไป

    4.2 การพัฒนาด้านระบบคอมพิวเตอร์

    ในปี 2546 บริษัทฯ มีความพยายามอย่างจริงจังในการนำระบบ ERP
    เข้ามาใช้เพื่อเชื่อมโยงระบบการทำงานทุกขั้นตอนเข้าด้วยกัน
    ซึ่งจะเพิ่มประสิทธิภาพในการทำงาน และ ควบคุมต้นทุนได้
    พร้อมสามารถรู้สถานะของบริษัทในเวลาจริง (Real Time) ซึ่งระบบจะถูกนำมาใช้ในปี
    2547 ส่วนในด้านการจัดการโครงการก่อสร้างนั้นได้มีการนำเอาโปรแกรม Primavera
    มาใช้เพื่อควบคุมการก่อสร้างให้เป็นไปตามมาตรฐานสากล และบริษัทฯ ได้พัฒนาระบบ
    Web-base เพื่อเชื่อมโยงข้อมูลระหว่างหน่วยงานก่อสร้างทุกแห่งกับสำนักงานใหญ่
    เพื่อรับ/ส่งข้อมูล จดหมาย ดูสถานการณ์ดำเนินงานและควบคุมสต๊อกจากส่วนกลางได้

    3.  การพัฒนาระบบคุณภาพมาตรฐาน ISO 9001:2000

ปัจจุบัน บริษัท เพาเวอร์ไลน์ เอ็นจิเนียริ่ง จำกัด (มหาชน) (“บริษัทฯ”)
ได้รับการรับรองระบบบริหารคุณภาพ ISO 9001:2000 อย่างเป็นทางการแล้ว เมื่อวันที่ 2 ตุลาคม
2546 โดยบริษัท Bureau Veritas Quality International (“BVQI”) จำกัด
เป็นผู้ตรวจประเมินและให้การรับรอง โดยบริษัทฯ ได้มีการตรวจประเมินระบบเมื่อวันที่ 28 - 29
สิงหาคม 2546 ที่ผ่านมา ในระบบบริหารคุณภาพ ISO 9001:2000 นี้ และบริษัทฯ
ยังคงมีการรักษาระบบอย่างต่อเนื่อง โดยมีการตรวจติดตามจาก บริษัท BVQI ทุกๆ 6 เดือน
รวมทั้งในส่วนของบริษัทฯ เองยังมีการสุ่มตรวจภายในอย่างต่อเนื่อง
โดยการประยุกต์หลักการในการตรวจแบบ Process Approach (
การมองอยางเปนกระบวนการ ) เพื่อติดตามถึงการบรรลุถึงนโยบายและเป้าหมายของบริษัทฯ
ทั้งนี้บริษัทฯ
จะได้ทำการปรับปรุงระบบการปฏิบัติงานและระบบบริหารคุณภาพให้สอดคล้องและรองรับต่อแผนธุรกิจของบริษัทฯ
ในปี 2548 นี้ เน้นการกำหนดเป้าหมายและแผนงานที่ปฏิบัติได้จริง
ควบคู่ไปกับการพัฒนาระบบงานเทคโนโลยีต่างๆ
เพื่อให้บรรลุถึงนโยบายของบริษัทในการให้บริการงานระบบวิศวกรรมที่มีคุณภาพ
และสร้างมูลค่าเพิ่มตอบสนองต่อทุกความต้องการและความคาดหวังให้กับลูกค้าของบริษัทได้อย่างสูงสุด

4.  การพัฒนาด้านระบบความปลอดภัยในการทำงาน

    1. บริษัทฯ มีนโยบายด้านความปลอดภัยเป็นลายลักษณ์อักษรชัดเจน
    และประกาศให้ทราบพร้อมควบคุมส่งเสริมให้มีการปฏิบัติตามนโยบายทั่วทั้งองค์กร

    2. บริษัทฯ ปฏิบัติตามกฎหมายความปลอดภัยอย่างเคร่งครัด
    โดยการจัดหาเจ้าหน้าที่ความปลอดภัย(จป.) ทุกระดับ ประจำหน่วยงานโครงการของบริษัทฯ

    3. บริษัทเคยได้รับรางวัลความปลอดภัยดีเด่น ประเภทกรุงเทพฯ และปริมณฑล 7 จังหวัด
    ในปี พ.ศ.2545 และในปี พ.ศ.2546 บริษัทฯ ได้รับรางวัลสถานประกอบการดีเด่น
    ด้านความปลอดภัยในระดับจังหวัดกรุงเทพฯ ของกรมสวัสดิการและคุ้มครองแรงงาน
    กระทรวงแรงงาน ซึ่งมีบริษัทรับเหมาก่อสร้างที่ได้รับรางวัลเพียง 2 บริษัทเท่านั้น

    4. บริษัทฯ ส่งเสริมและอบรมพนักงานก่อนเข้าทำงานทุกระดับชั้น ตั้งแต่พนักงานถึงผู้บริหาร
    เช่น

-   การอบรม จป. ทุกระดับ

-   อบรมพระราชบัญญัติสภาวิศวกรให้แก่วิศวกร เป็นต้น

-   อบรมทางพุทธศาสนาในเรื่องของความไม่ประมาท

    5. บริษัทฯ ให้ความร่วมมือกับสังคมส่วนรวม ราชการ ในเรื่องความปลอดภัย
    ทั้งในและนอกบริษัทฯ เช่น

-   ร่วมกันซ้อมการหนีไฟภายในโครงการ ตามกฎหมายความปลอดภัย

-   ส่งบุคลากรเป็นวิทยากรให้กับทางสมาคมส่งเสริมความปลอดภัย (แห่งประเทศไทย) เป็นต้น

    6. ในรอบ 5 ปี ที่ผ่านมาในหน่วยงานก่อสร้าง ของบริษัทฯ มีอัตราการสูญเสียน้อยมาก
    ถ้าเปรียบเทียบอัตราการสูญเสียชีวิตในประเทศไทย (ข้อมูลจากทางราชการ)

    ค่าใช้จ่ายในการวิจัยและพัฒนาของบริษัทในระยะ 3 ปีที่ผ่านมา มีรายละเอียดดังนี้

    หน่วย : พันบาท

  ------------------------------------ ------------- ------------- ------------
  ประเภท                               2545          2546          2547

  การพัฒนาด้านบุคลากร                     417           545           1,167

  การพัฒนาด้านระบบคอมพิวเตอร์              3,015         694           764

  การพัฒนาระบบคุณภาพมาตรฐาน ISO 9001     36            141           54
  Version 2000                                                     

  การพัฒนาด้านระบบความปลอดภัยในการทำงาน   400           116           453

  รวม                                  3,868         1,496         2,438
  ------------------------------------ ------------- ------------- ------------